LH วางแผนปี 64 เปิด 12 โครงการใหม่ 2.06 หมื่นลบ.-ตั้งเป้ายอดขาย 2.8 หมื่นลบ.
LH วางแผนปี 64 เปิด 12 โครงการใหม่ 2.06 หมื่นลบ.-ตั้งเป้ายอดขาย 2.8 หมื่นลบ.
LH วางแผนปี 64 เปิด 12 โครงการใหม่ 2.06 หมื่นลบ.-ตั้งเป้ายอดขาย 2.8 หมื่นลบ.
13 ม.ค. 2564

บริษัท แลนด์ แอนด์ เฮ้าส์ จำกัด (มหาชน) หรือ LH ระบุว่า ในปี 64 บริษัทตั้งเป้าหมายยอดขาย (Booking)  รวม  28,000 ล้านบาทและยอดโอนกรรมสิทธิ์มูลค่ารวม 30,000 ล้านบาท โดยมีแผนเปิดโครงการใหม่ 12 โครงการ มูลค่ารวม 20,660 ล้านบาท แบ่งแยกเป็นโครงการในเขตกรุงเทพฯและปริมณฑล 11 โครงการ และต่างจังหวัด 1 โครงการ (โครงการบ้านเดี่ยว 5 โครงการ, โครงการบ้านแฝด 2 โครงการ, โครงการทาวน์เฮ้าส์  5 โครงการ และคอนโดมิเนียม 2 โครงการ)
สำหรับสัดส่วนของยอดขายในปีนี้จำแนกตามประเภทที่อยู่อาศัย ดังนี้ บ้านเดี่ยวและบ้านแฝด 78%, ทาวน์เฮ้าส์  13%, คอนโดมิเนียม 9%
ส่วนแผนการลงทุนปีนี้บริษัทเตรียมงบลงทุนไว้ทั้งหมดประมาณ 11,000 ล้านบาท ประกอบด้วย งบสำหรับการซื้อที่ดินเพื่อการพัฒนาโครงการที่อยู่อาศัยประมาณ 6,000 ล้านบาท และงบลงทุนด้านอสังหาริมทรัพย์เพื่อการให้เช่าอีกจำนวน 5,000 ล้านบาท โดยมีแผนจะออกหุ้นกู้ 12,000 ล้านบาท